RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND FONDUL DE GARANTARE ȘI GESTIONAREA ACESTUIA ÎN 2012 /* COM/2013/0661 final */





Cuprins 1........... Introducere. 3 2........... Situația financiară a fondului la 31 decembrie 2012. 4 2.1........ Fluxurile financiare ale fondului 4 2.2........ Tranzacții semnificative. 6 2.3........ Tranzacție semnificativă efectuată după data de raportare. 6 2.4........ Prezentarea conturilor 6 2.4.1..... Bazele pregătirii 6 2.4.2..... Situații financiare preconsolidate ale Fondului de garantare la 31 decembrie 2012. 7 3........... Plățile din și către fond. 12 3.1........ Temeiul juridic pentru plățile din bugetul general către fond. 12 3.2........ Plăți efectuate în cursul exercițiului financiar din bugetul general și la bugetul general 12 3.2.1..... Provizionarea fondului 12 3.2.2..... Dobânzi din investirea activelor lichide ale fondului 12 4........... Datoriile fondului 15 4.1........ Plăți în caz de nerespectare a obligațiilor de plată. 15 4.2........ Remunerația BEI 15 1. Introducere Regulamentul (CE, Euratom) nr. 480/2009 al Consiliului din 25 mai 2009[1] (versiune codificată) a instituit un Fond de garantare pentru acțiuni externe (denumit în continuare „fondul”) pentru rambursarea creditorilor Uniunii în cazul neîndeplinirii obligațiilor de plată de către beneficiarii unor împrumuturi acordate sau garantate de către Uniunea Europeană. În conformitate cu articolul 7 din regulament, Comisia a încredințat Băncii Europene de Investiții (BEI) gestiunea financiară a fondului, în cadrul unui acord semnat între Comunitate și BEI la Bruxelles, la 23 noiembrie 1994 și la Luxemburg, la 25 noiembrie 1994 (denumit în continuare „acordul”) și modificat ulterior la 17/23 septembrie 1996, la 8 mai 2002, la 25 februarie 2008, la 20 octombrie 2010 și la 9 noiembrie 2010. În temeiul articolului 8 alineatul (2) din respectivul acord, până la data de 1 martie a fiecărui an, BEI trebuie să trimită Comisiei un raport anual privind situația fondului și gestionarea acestuia (denumit în continuare „contul de profit și pierdere”), precum și bilanțul fondului pentru anul precedent (denumit în continuare „situația financiară a fondului”). Mai multe detalii privind raportul pe anul 2012 se pot găsi în documentul de lucru al serviciilor Comisiei. În plus, în conformitate cu articolul 8 din regulament, Comisia trebuie să înainteze Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar, până la data de 31 mai a următorului exercițiu financiar. 2. Situația financiară a fondului la 31 decembrie 2012 Situația financiară a fondului este reprezentată de suma tuturor fluxurilor financiare începând de la înființarea fondului, în 1994. 2.1. Fluxurile financiare ale fondului Valoarea totală a fondului era de 2 021 926 202,00 EUR (a se vedea secțiunea 3 din documentul de lucru al serviciilor Comisiei: situația financiară a fondului la 31 decembrie 2012, comunicată de BEI). Această sumă reprezintă valoarea fluxurilor de la crearea fondului: Fondul de garantare || Totalul la 31.12.2012 || Totalul la 31.12.2011 || Modificare Plăți efectuate din buget către fond || 3 540 394 500,00 || 3 384 734 500,00 || 155 660 000,00 Rezultatele nete ale exercițiilor succesive || 846 343 661,55 || 802 354 046,04 || 43 989 615,51 Sumele recuperate aferente plăților efectuate din fond, ca urmare a nerespectării obligațiilor de plată || 578 854 353,78 || 576 705 008,19 || 2 149 345,59 Alte conturi de plătit (inclusiv garanțiile solicitate încă neplătite și comisioanele de administrare ale BEI) || 18 819 492,23 || 770 809,98 || 18 048 682,25 Comisioane percepute pentru sume recuperate cu întârziere (în 2002) || 5 090 662,91 || 5 090 662,91 || 0,00 Resursele utilizate ale fondului (inclusiv garanțiile solicitate încă neplătite) || (519 866 214,55) || (477 860 856,19) || (42 005 358,36) Rambursări succesive către buget (inclusiv rambursări excepționale către buget datorate aderării unor noi state membre) || (2 501 391 526,79) || (2 501 391 526,79) || 0,00 Ajustarea evaluării portofoliului conform evaluării IFRS || 53 681 272,87 || (34 197 488,08) || 87 878 760,95 Valoarea contabilă a fondului || 2 021 926 202,00 || 1 756 205 156,06 || 265 721 045,94 Valoarea contabilă a fondului a crescut cu circa 266 de milioane EUR în 2012. Acest lucru se explică după cum urmează: În privința creșterii: · contribuția de la buget (suma de provizionare) de 156 de milioane EUR, pentru ajustarea fondului până la suma-țintă reprezentând 9%; · veniturile nete din operațiuni financiare, care s-au cifrat la 44 de milioane EUR; · recuperarea plăților efectuate din fond pentru neîndeplinirea obligațiilor de plată, de 2 milioane EUR; · o sumă de plătit în valoare de 18 milioane EUR, constând în principal în cereri de activare a garanțiilor pentru fond (plata s-a efectuat la începutul anului 2013); · valoarea portofoliului, care a crescut cu 88 de milioane EUR din cauza volatilității prețurilor în contextul crizei financiare. În privința scăderii: · intervenția fondului pentru a acoperi nerespectarea obligațiilor de plată de către Siria, în valoare totală de 42 de milioane EUR, dintre care 18 milioane EUR erau încă de plătit la 31 decembrie 2012 (alte conturi de plătit). 2.2. Tranzacții semnificative (1) În ianuarie 2012, contribuția de la buget către fond a fost calculată conform articolelor 3 și 5 din regulament: Articolul 3 din regulament[2] prevede pentru fond suma-țintă de 9% din totalul obligațiilor de capital neachitate care decurg din fiecare operațiune, majorată cu dobânda datorată și neachitată. Articolul 5 din regulament prevede că suma care urmează să fie transferată de la buget la fond în anul n + 1 se calculează, la începutul anului n, ca diferența dintre suma-țintă și valoarea activelor nete ale fondului la sfârșitul exercițiului n - 1. Pentru ajustarea fondului la ținta de 9% din totalul obligațiilor de capital datorate și neachitate, în bugetul pe 2013 s-a introdus suma de 155,66 de milioane EUR drept contribuție la fond. La 31.12.2011, suma-țintă era de 1 911,09 milioane EUR, corespunzând țintei de 9% din totalul operațiunilor garantate restante (de 21 234,34 de milioane EUR). Diferența dintre suma-țintă și activele nete ale fondului, de 1 755,43 de milioane EUR la 31.12.2011, era de 155,66 de milioane EUR. Această sumă a fost cerută pentru provizionarea fondului în 2013 și a fost aprobată de Consiliu și de Parlamentul European în noiembrie 2012. Ea a fost ulterior recunoscută drept creanță bugetară a fondului. (2) La 20.2.2012, s-a transferat de la buget către fond suma de 260,17 milioane EUR, corespunzătoare provizionării pentru 2012 (a se vedea detaliile la punctul 3.2.1, „Provizionarea fondului”). (3) Începând din noiembrie 2011, BEI se confruntă cu arierate la împrumuturile suverane ale Siriei[3]. În consecință, și în conformitate cu acordul de garanție dintre UE și BEI, BEI a făcut 4 apeluri la Fondul de garantare al UE în 2012, în valoare totală de 42 de milioane EUR, dintre care 2,15 milioane EUR au fost recuperate (a se vedea punctul 4.1, „Plăți în caz de nerespectare a obligațiilor de plată”). 2.3. Tranzacție semnificativă efectuată după data de raportare La 20 februarie 2013, s-a transferat de la buget către fond suma de 155,66 de milioane EUR, corespunzătoare provizionării pentru 2013. 2.4. Prezentarea conturilor 2.4.1. Bazele pregătirii Situațiile financiare ale fondului (precum și situațiile financiare preconsolidate) au fost pregătite în conformitate cu normele contabile adoptate de contabilul Comisiei Europene, în special cu „Norma contabilă 11 – Instrumente financiare”, astfel cum se explică în documentul de lucru al serviciilor Comisiei. 2.4.2. Situații financiare preconsolidate ale Fondului de garantare la 31 decembrie 2012 Se pregătesc situații financiare preconsolidate ale fondului, pentru a include operațiunile contabile care nu figurează în situațiile financiare ale fondului pregătite de BEI (a se vedea documentul de lucru al serviciilor Comisiei). Necesitatea de a include astfel de operațiuni este consecința seriei succesive de neîndepliniri ale obligațiilor de plată apărute de la înființarea fondului. Dacă beneficiarul unei operațiuni de împrumut garantate de fond se află în situația de a nu-și respecta obligațiile de plată, bilanțul preconsolidat trebuie să includă arieratele datorate plus dobânzile cumulate aferente întârzierilor de plată, precum și alte conturi de regularizare[4], până la rambursarea completă a sumelor datorate fondului. Astfel, la finele exercițiului financiar, se va obține o serie completă de situații financiare pentru fond, care vor fi integrate în bilanțul consolidat al UE. La 31.12.2012, se observă o nerespectare a obligațiilor de plată pentru împrumuturile siriene, acoperite de fond și înregistrate în situațiile financiare preconsolidate drept active circulante (împrumuturi subrogate) pentru o sumă totală de 21 873 627,24 EUR, precum și o cerere de activare a garanției pentru același debitor care nu și-a îndeplinit obligațiile de plată pentru o sumă totală de 17 982 385,53 EUR, înregistrată în situațiile financiare preconsolidate la rubrica „alte creanțe” (și contrapartida ca element de pasiv, întrucât plata a avut loc în ianuarie/februarie 2013). Prin urmare, suma totală indicată în bilanțul preconsolidat se ridică la 2 061 782 214,77 EUR. Trebuie remarcat faptul că conturile preconsolidate reflectă decizia contabilului Comisiei de la 31 ianuarie 2013, cu efect din perioadele financiare care încep la 1 ianuarie 2012 sau după această dată, de a indica activele financiare disponibile pentru vânzare ale instituțiilor europene ca fiind circulante sau imobilizate în funcție de scadența lor reziduală, și nu doar ca active circulante. În scop comparativ, distincția între „circulante” și „imobilizate” a fost aplicată, de asemenea, cifrelor pentru 2011. Totuși, bilanțul prezentat în documentul de lucru al serviciilor Comisiei[5] nu reflectă decizia contabilului Comisiei. Decizia a fost adoptată efectiv prea târziu pentru a fi inclusă în conturile Fondului de garantare pentru acțiuni externe, astfel cum au fost comunicate de BEI în scopul elaborării documentului de lucru. 2.4.2.1. Fondul de garantare: bilanț preconsolidat Bilanțul preconsolidat constă în pregătirea unui bilanț contabil în vederea consolidării lui în cadrul situațiilor financiare consolidate ale UE. Principalele modificări sunt explicate în notele la bilanț. Bilanț: active (în EUR) || 2012 || 2011 ACTIVE IMOBILIZATE || || Investiții pe termen lung || 1 347 503 201,55 || 994 147 018,00 Portofoliul activelor disponibile pentru vânzare – costuri || 1 277 457 029,68 || 986 847 999,50 Portofoliul activelor disponibile pentru vânzare – diferență actuarială || 1 937 127,51 || 1 281 526,63 Portofoliul activelor disponibile pentru vânzare – ajustare la valoarea justă || 52 128 946,59 || (11 104 971,28) Portofoliul activelor disponibile pentru vânzare – acumulări || 15 980 097,77 || 17 122 463,15 Total active imobilizate || 1 347 503 201,55 || 994 147 018,00 || || ACTIVE CIRCULANTE || || Investiții pe termen scurt || 268 067 766,99 || 200 405 636,14 Portofoliul activelor disponibile pentru vânzare – costuri || 265 916 314,50 || 220 037 760,00 Portofoliul activelor disponibile pentru vânzare – diferență actuarială || (2 383 541,31) || (368 459,65) Portofoliul activelor disponibile pentru vânzare – ajustare la valoarea justă || 1 540 460,39 || (23 084 885,85) Portofoliul activelor disponibile pentru vânzare – acumulări || 2 994 533,41 || 3 821 221,64 Creanțe pe termen scurt || 196 117 402,09 || 260 170 000,00 Contribuții de la bugetul UE || 155 660 000,00 || 260 170 000,00 Împrumuturi subrogate || 21 873 627,24 || - Alte creanțe: garanții activate || 17 982 385,53 || - Alte creanțe: cupoane || 601 389,32 || - Numerar și echivalente de numerar || 250 093 844,14 || 301 482 501,92 Conturile operațiunilor curente || 8 074 235,40 || 1 340 446,23 Depozite pe termen scurt – valoare nominală || 242 000 000,00 || 299 600 000,00 Dobânzi acumulate la depozitele pe termen scurt || 19 608,74 || 542 055,69 Total active circulante || 714 279 013,22 || 762 058 138,06 || || TOTAL || 2 061 782 214,77 || 1 756 205 156,06 Bilanț contabil: pasive în EUR || 2012 || 2011[6] || || A. CAPITAL PROPRIU || || Capital (Fondul de garantare) || 1 039 002 973,21 || 883 342 973,21 Contribuții plătite || 883 342 973,21 || 623 172 973,21 Contribuții alocate, dar încă neplătite || 155 660 000,00 || 260 170 000,00 Rezerve || 53 681 272,87 || (34 197 488,08) Prima aplicare – rezervă de valoare justă || 11 865,89 || (7 630,95) Variația valorii juste a activelor disponibile pentru vânzare || 53 669 406,98 || (34 189 857,13) Excedent/deficit acumulat || 906 288 860,95 || 864 136 059,99 Rezultate reportate || 906 288 860,95 || 864 136 059,99 Rezultatul economic al exercițiului || 43 929 330,40 || 42 152 800,96 Total capital propriu || 2 042 902 437,43 || 1 755 434 346,08 || || PASIVE CURENTE || || Conturi creditoare || 18 879 777,34 || 770 809,98 Garanții activate de plătit || 17 982 385,53 || Altele || 837 106,70 || 770 809,98 Altele (comisioane de procesare) || 60 285,11 || - Total datorii curente || 18 879 777,34 || 770 809,98 || || TOTAL || 2 061 782 214,77 || 1 756 205 156,06 Note privind bilanțul: · Rubrica „creanțe pe termen scurt” cuprinde suma provizionată pentru 2013, care trebuie achitată din bugetul UE către fond la începutul anului 2013. Aceasta include, de asemenea, împrumuturile subrogate pentru care fondul a plătit deja în calitate de garant, precum și sumele care au fost solicitate, dar încă neplătite (plata în ianuarie/februarie 2013). Aceste sume includ capitalul, dobânda și penalitățile datorate bugetului Uniunii Europene ca urmare a eliberării garanției fondului. Rubrica „alte creanțe” include cupoane scadente, dar neplătite la data bilanțului. · Diferența dintre „excedentul acumulat” la capitaluri proprii și situația financiară a fondului, prezentată în documentul de lucru al serviciilor Comisiei, se explică prin rambursările succesive către fond ale resurselor utilizate și ale penalităților; · Rubrica „Conturi creditoare” pentru 2012 include cererile de activare a garanțiilor neplătite la data bilanțului, regularizarea cheltuielilor de recuperare datorate BEI în urma plății penalităților datorate fondului, comisionul de administrare datorat BEI și onorariile de audit. · În 2012 și 2011, Comisia nu a înregistrat nicio depreciere a titlurilor de obligațiuni suverane și a titlurilor de obligațiuni suverane garantate din portofoliul fondului. · Expunerea fondului la riscul suveran al UE defalcat pe țări se găsește în documentul de lucru al serviciilor Comisiei. 2.4.2.2. Fondul de garantare: contul de rezultat economic preconsolidat La fel ca și în cazul bilanțului, contul de rezultat economic preconsolidat este pregătit în vederea includerii în situațiile financiare consolidate ale UE. Principalele ajustări sunt explicate în nota la contul de rezultat economic preconsolidat. Contul de rezultat economic consolidat (în EUR) || 2012 || 2011 || || Venituri din operațiuni financiare || 47 722 795,64 || 44 976 268,71 Venituri din dobânzi || || Venituri din dobânzi aferente numerarului și echivalentelor de numerar || 2 152 817,58 || 4 118 369,38 Venituri din dobânzi aferente activelor disponibile pentru vânzare || 36 869 194,02 || 40 771 673,71 Alte venituri din dobânzi || 104 765,51 || 86 225,62 Venituri din vânzarea activelor disponibile pentru vânzare || 8 596 018,53 || Cheltuieli cu operațiunile financiare || (3 793 465,24) || (2 823 467,75) Pierderi realizate din vânzarea activelor disponibile pentru vânzare || (2 781 347,56) || (1 940 019,61) Alte cheltuieli financiare || (1 012 117,68) || (883 448,14) din care: comisioane de administrare || (805 306,70) || (739 809,98) din care: comisioane de procesare || (60 285,11) || Excedent din activități altele decât cele de exploatare || 43 929 330,40 || 42 152 800,96 || || Rezultatul economic al exercițiului || 43 929 330,40 || 42 152 800,96 Note privind contul de rezultat economic preconsolidat: Rubrica „alte cheltuieli financiare” include comisionul de administrare al BEI, onorariile de audit și regularizarea cheltuielilor de recuperare datorate BEI în urma plății penalităților datorate fondului. 3. Plățile din și către fond În această secțiune sunt explicate fluxurile financiare care intră sau care ies din fond. 3.1. Temeiul juridic pentru plățile din bugetul general către fond Regulamentul a fost modificat în 2007[7] pentru a asigura utilizarea mai eficientă a resurselor bugetare, prin provizionarea fondului pe baza sumelor constatate ca fiind aferente operațiunilor restante de garantare a împrumuturilor. Suma țintă reprezintă 9 % din soldul împrumuturilor și al împrumuturilor garantate restante, incluzând toate tipurile de operațiuni vizate (împrumuturi BEI, AMF și Euratom) în afara UE. Diferența dintre suma țintă și valoarea activelor nete ale fondului va rezulta în provizionarea de la linia bugetară 01040114 („Provizionarea Fondului de garantare”) la fond sau în plăți efectuate de la fond la buget, în cazul unui excedent. Suma disponibilă pentru alimentarea fondului este asigurată din linia bugetară 01040114 („Provizionarea Fondului de garantare”) inclusă la rubrica 4 („Relații externe”). În acest context, trebuie remarcat faptul că Comisia a prezentat, în 2013, o propunere legislativă referitoare la mandatul extern 2014-2020 al BEI, care este, în prezent, în discuție în cadrul Consiliului și al Parlamentului. Rezultatul acestor discuții va avea un impact important asupra sumelor necesare pentru finanțarea Fondului de garantare, al cărui volum este direct legat de sumele restante acoperite. 3.2. Plăți efectuate în cursul exercițiului financiar din bugetul general și la bugetul general 3.2.1. Provizionarea fondului Pe baza operațiunilor garantate restante care, la 31.12.2010, se cifrau la 16 360,73 de milioane EUR, în linia bugetară 01040114 („Provizionarea Fondului de garantare”) a fost introdusă o sumă de 260,17 milioane EUR în situația cheltuielilor din bugetul general al Uniunii Europene pe anul 2012. Această sumă a fost plătită într-o singură tranșă de la buget la fond, la 20 februarie 2012. 3.2.2. Dobânzi din investirea activelor lichide ale fondului 3.2.2.1. Politica de investiții Activele lichide ale fondului sunt investite în conformitate cu principiile de gestionare prevăzute în anexa la acord, astfel cum a fost modificat[8]. În consecință, 20 % din fond trebuie să facă obiectul unor investiții pe termen scurt (până la un an). Aceste investiții includ titluri de valoare cu rată variabilă, indiferent de data scadenței, și titluri de valoare cu rată fixă, cu o durată restantă până la scadență de maximum un an, indiferent de scadența lor inițială. Acest lucru se datorează faptului că titlurile de valoare cu rată fixă sunt rambursabile la 100 % din valoarea lor nominală la sfârșitul ciclului de viață, în timp ce titlurile de valoare cu rată variabilă pot fi vândute în orice moment la un preț apropiat de 100 %, indiferent de scadența lor reziduală, în măsura în care marja lor de credit reflectă caracteristicile de credit. Pentru a menține echilibrul între diferitele instrumente care asigură lichiditatea cerută, un minimum de 100 de milioane EUR este păstrat în plasamente monetare, în special în depozite bancare. Lista băncilor autorizate să accepte depozite este stabilită de comun acord de către Comisie și BEI. Lista a făcut obiectul unor revizuiri periodice, în funcție de schimbările în ceea ce privește ratingul băncilor. Toate băncile dețin un rating Moody’s de cel puțin P1 pentru investițiile pe termen scurt sau un rating echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor. 3.2.2.2. Randamentul Fondul a avut un randament absolut de + 7,7963 % în cursul anului. În 2012, combinația dintre o creștere slabă și realocările de portofolii datorate preocupărilor legate de riscul suveran în țările periferice a împins către niveluri minime fără precedent randamentele împrumuturilor suverane ale țărilor cu rating ridicat. Fragmentarea financiară între țările centrale și cele periferice și-a atins punctul maxim în ceea ce privește scurgerile de capital din țările periferice. În acest context, BCE a jucat un rol vital pentru obligațiunile suverane în 2012. În primul trimestru, injecțiile sale nelimitate de lichidități și cele două operațiuni de refinanțare pe termen lung (ORTL) pe o perioadă de 3 ani au atenuat problemele de finanțare ale băncilor și au facilitat plasamentele de valori mobiliare de anumitor state, în special ale Spaniei și ale Italiei. Ulterior, odată cu anunțul programului său de răscumpărare a datoriilor suverane [intitulat „Outright Monetary Transactions” (Tranzacții monetare definitive) sau TMD], BCE a declanșat o reducere substanțială a marjelor statelor membre celor mai vulnerabile din zona euro până la sfârșitul anului. Performanța fondului a fost influențată pozitiv de aceste evoluții, precum și de alte măsuri luate pentru a răspunde crizei (a se vedea secțiunea 1.4. intitulată „Performanță” din documentul de lucru al serviciilor Comisiei). 3.2.2.3. Venituri din operațiuni financiare În 2012, dobânzile generate de numerar și echivalentele de numerar și de titlurile de valoare se ridicau la 47 722 795,64 EUR, sumă defalcată după cum urmează: Descriere: || 2012 || 2011 Venituri din dobânzi aferente numerarului și echivalentelor de numerar || 2 152 817,58 || 4 118 369,38 Dobânzi aferente depozitelor pe termen scurt || 2 660 950,98 || 3 797 877,59 Modificarea dobânzilor acumulate aferente depozitelor pe termen scurt || (522 446,95) || 302 578,68 Dobânzi aferente conturilor curente || 14 313,55 || 17 913,11 Venituri din dobânzi aferente activelor disponibile pentru vânzare || 36 869 194,02 || 40 771 673,71 Dobânzi aferente portofoliului de active disponibile pentru vânzare || 38 824 106,90 || 41 853 323,85 Modificarea dobânzilor acumulate aferente portofoliului de active disponibile pentru vânzare || (1 367 664,30) || (650 729,87) Primă/reducere || (587 248,58) || (430 920,27) Venituri din activități de împrumuturi de titluri de valoare || 104 765,51 || 86 225,62 Venituri din vânzarea activelor financiare || 8 596 018,53 || - Dobânzi obținute din plasamentele financiare ale disponibilităților fondului || 47 722 795,64 || 44 976 268,71 Dobânzile percepute sunt înregistrate în rezultatele exercițiului financiar. 3.2.2.4. Cheltuieli cu operațiunile financiare Cheltuielile cu operațiunile financiare s-au cifrat la (3 793 465,24 EUR), dintre care (2 781 347,56 EUR) sunt legate de pierderile realizate din vânzarea activelor disponibile pentru vânzare. Restul reprezintă comisioanele de administrare ale BEI (805 306,70 EUR), alte cheltuieli financiare (114 725,87 EUR), onorariile de audit extern (31 800,00 EUR) și comisioanele de procesare (60 285,11 EUR). 4. Datoriile fondului Datoriile fondului corespund tuturor angajamentelor financiare datorate de fond. 4.1. Plăți în caz de nerespectare a obligațiilor de plată · Apeluri la Fondul de garantare în urma incapacității de a respecta obligațiile de plată Ca urmare a deteriorării situației în Siria, Consiliul Afaceri Externe, Parlamentul European și Consiliul au luat, în 2011, anumite decizii privind această țară. În special, au fost interzise plățile efectuate de BEI în cadrul acordurilor de împrumut existente și au fost suspendate contractele de asistență tehnică acordate de BEI pentru proiectele suverane din Siria. Această decizie a fost ulterior consolidată prin Decizia 2011/782/PESC a Consiliului din 1 decembrie 2011 și prin Regulamentul (UE) nr. 36/2012 al Consiliului din 18 ianuarie 2012. În consecință, nicio nouă operațiune de finanțare nu a fost realizată de BEI din mai 2011 și toate plățile în curs de desfășurare și serviciile de asistență tehnică în favoarea Republicii Arabe Siriene au fost suspendate din noiembrie 2011 până la noi dispoziții. Deși, în ultimii ani, Siria rambursase în totalitate și în timp util împrumuturile primite din partea BEI, începând din noiembrie 2011 BEI se confruntă cu arierate la împrumuturile suverane siriene[9]. În consecință, și în conformitate cu acordul de garanție dintre UE și BEI, BEI a făcut 4 apeluri la Fondul de garantare al UE în 2012, în valoare totală de 42 de milioane EUR. Două plăți au fost efectuate în 2012 (24 de milioane EUR) și 2,1 milioane EUR au fost recuperate. Plata corespunzătoare altor 2 cereri (17,9 milioane EUR) trebuie efectuată în primul trimestru al anului 2013. · Evenimente survenite după data de raportare Până la 30 aprilie 2013 se realizaseră alte trei apeluri suplimentare legate de nerespectarea obligațiilor de plată de către Siria, pentru o sumă totală de 16,2 milioane EUR. 4.2. Remunerația BEI Al doilea acord suplimentar la acord, semnat la 26 aprilie și la 8 mai 2002, prevede ca remunerația băncii să fie stabilită prin aplicarea unor rate de comision anuale degresive la fiecare tranșă de active ale fondului. Această remunerație se calculează pe baza activelor medii anuale ale fondului. Remunerația băncii pentru anul 2012 a fost stabilită la 805 306,70 EUR și a fost înregistrată în contul de rezultat economic, precum și în contul de regularizare al bilanțului în pasiv. [1] JO L 145, 10.6.2009, p. 10 (denumit în continuare „regulamentul”). [2] Regulamentul prevede ca operațiunile referitoare la țările candidate la aderare acoperite de fond să beneficieze în continuare, după data aderării, de garantare din partea UE. Începând cu data aderării, acestea nu mai sunt însă considerate acțiuni externe ale UE, nemaifiind acoperite de fond, ci direct de bugetul general al Uniunii Europene. [3] Aceste arierate sunt datorate parțial faptului că transferurile de fonduri din Siria către BEI sunt blocate de către băncile corespondente ca urmare a aplicării unor sisteme de sancțiuni diferite. [4] Printre celelalte conturi de regularizare se numără, eventual, diferențele de rată de schimb, plătibile în cadrul altor pasive (în principal cheltuielile de recuperare datorate BEI). [5] Secțiunea 3 a documentului de lucru: situația financiară a fondului la 31 decembrie 2012. [6] În raportul din 2011 s-a produs o eroare de raportare la nivelul capitalului și al excedentului acumulat, care nu a avut niciun impact asupra sumei totale care trebuia raportată. Cifrele comparative pentru 2011 au fost rectificate în consecință. [7] Regulamentul (CE, Euratom) nr. 89/2007 al Consiliului din 30 ianuarie 2007 de modificare a Regulamentului (CE, Euratom) nr. 2728/94 al Consiliului privind constituirea unui Fond de garantare pentru acțiuni externe, JO L 22, 31.1.2007, p. 1. [8] Acord modificat prin acordul suplimentar nr. 1 din 17/23 septembrie 1996, prin acordul suplimentar nr. 2 din 26 aprilie/8 mai 2002, prin acordul suplimentar nr. 3 din 25 februarie 2008 și prin acordul suplimentar nr. 4 din 9 noiembrie 2010. [9] Aceste arierate sunt datorate parțial faptului că transferurile de fonduri din Siria către BEI sunt blocate de către băncile corespondente ca urmare a aplicării unor sisteme de sancțiuni diferite.